รัฐบาลไทย-ข่าวทำเนียบรัฐบาล-ปลัดมหาดไทย ย้ำหลักการทำงานคนมหาดไทย ต้องน้อมนำพระราชดำริ “แก้ไขในสิ่งผิด” มุ่งมั่นตั้งใจ “บำบัดทุกข์ บำรุงสุข” ด้วยการขับเคลื่อนขยายผลหมู่บ้านยั่งยืน (Sustainable Village)
วันพุธที่ 27 มีนาคม 2567
27/03/2567
ปลัดมหาดไทย ย้ําหลักการทํางานคนมหาดไทย ต้องน้อมนําพระราชดําริ “แก้ไขในสิ่งผิด” มุ่งมั่นตั้งใจ “บําบัดทุกข์ บํารุงสุข” ด้วยการขับเคลื่อนขยายผลหมู่บ้านยั่งยืน (Sustainable Village)
ปลัดมหาดไทย ย้ําหลักการทํางานคนมหาดไทย ต้องน้อมนําพระราชดําริ “แก้ไขในสิ่งผิด” มุ่งมั่นตั้งใจ “บําบัดทุกข์ บํารุงสุข” ด้วยการขับเคลื่อนขยายผลหมู่บ้านยั่งยืน (Sustainable Village) เพื่อทําให้พี่น้องประชาชนมีความสุขและมีคุณภาพชีวิตที่ดีอย่างยั่งยืน
วันนี้ (27 มี.ค. 67) เวลา 09.00 น. ที่ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย โดยได้รับเมตตาจากท่านเจ้าคุณพระพิพัฒน์วชิโรภาส และพระปัญญาวชิรโมลี ที่ปรึกษาปลัดกระทรวงมหาดไทย ร่วมประชุม โดยมี นายชํานาญวิทย์ เตรัตน์ นายเชษฐา โมสิกรัตน์ นายราชันย์ ซุ้นหั้ว รองปลัดกระทรวงมหาดไทย คณะที่ปรึกษาปลัดกระทรวงมหาดไทย ผู้ตรวจราชการกระทรวงมหาดไทย หัวหน้าหน่วยงานรัฐวิสาหกิจ และหน่วยงานที่เกี่ยวข้อง ร่วมประชุม โดยเป็นการประชุมผ่านระบบวิดีทัศน์ทางไกล (VCS) ร่วมกับผู้ว่าราชการจังหวัด และหัวหน้าส่วนราชการส่วนภูมิภาค
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณนายกสมาคมแม่บ้านมหาดไทย และประธานแม่บ้านมหาดไทย รวมถึงผู้ว่าราชการจังหวัดทุกจังหวัด ที่ได้ร้อยรวมใจกันถวายพระพรชัยมงคลแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อันเป็นการถวายกําลังใจให้ทรงมีกําลังพระทัยและทรงพระเกษมสําราญ ซึ่งพระองค์ท่านทรงมีพระมหากรุณาธิคุณพระราชทานพระราชดํารัสแก่ผู้ที่เข้าเฝ้า โดยทรงชื่นชมผู้ว่าราชการจังหวัดและนายอําเภอที่เป็นส่วนสําคัญที่ทําให้การทําหน้าที่บําบัดทุกข์ บํารุงสุข ให้กับพี่น้องประชาชนได้เป็นอย่างดี จึงขอให้พวกเราทุกคนได้น้อมนําพระราชดํารัสองค์นี้เป็นหลักชัยว่า พระองค์ทรงเห็นความสําคัญของผู้ว่าราชการจังหวัดและนายอําเภอ และคนมหาดไทยทุกคน ที่สําคัญทรงกล่าวถึงบทบาทการเป็นผู้นําในการดูแลบําบัดทุกข์ บํารุงสุขให้กับพี่น้องประชาชน อีกทั้งยังตรัสถึงพระราชกรณียกิจจากการทรงงานโดยตรงในพื้นที่ทุรกันดารห่างไกลว่าทรงได้รับความช่วยเหลือจากผู้ว่าราชการจังหวัด นายอําเภอ และองค์กรปกครองส่วนท้องถิ่น และทรงกล่าวถึงทหารที่ช่วยดูแลพี่น้องประชาชนในถิ่นทุรกันดารห่างไกล นอกจากนี้ ทรงเล่าถึงพระราชจริยวัตรในการจดบันทึกในสมุดบันทึกส่วนพระองค์ โดยทํา Checklist ว่าต้องลงพื้นที่เสด็จพระราชดําเนินไปที่ใด ซึ่งตลอดระยะเวลาที่ผ่านมาพระองค์ทรงงานหนักจนตกเย็นตกค่ํา แต่ยังมีพื้นที่อีกมากมายที่พระองค์ตั้งใจจะเสด็จพระราชดําเนินไป อันเป็นการจุดประกายการทํางานที่สําคัญที่พวกเราทุกคนควรเจริญรอยตามเบื้องพระยุคลบาทเพื่อทําให้การขับเคลื่อนงานทั้งในส่วนกลางและในระดับพื้นที่ประสบความสําเร็จ และยังเป็นการสนองพระมหากรุณาธิคุณในการบําบัดทุกข์ บํารุงสุขให้กับพี่น้องประชาชนคนไทย สอดคล้องกับหลักการทํางานของสมเด็จฯ กรมพระยาดํารงราชานุภาพ ตามหลักการทํางานแบบ “รองเท้าสึกก่อนกางเกงขาด”
“"หนังสือศาสตร์พระราชา ในตําราดอยคํา" โดย รศ.สมชัย ศรีสุทธิยากร เป็นหนังสือที่นําเอาแนวพระราชดําริและสิ่งที่เป็นหลักการทํางานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีพระราชจริยวัตรในการบําเพ็ญพระราชกรณียกิจด้านการพัฒนาในพื้นที่ราบสูง โดยหนังสือดังกล่าวได้สรุปใจความสําคัญว่า ในพื้นที่ป่าเขา พระองค์ท่านไม่รู้ว่าเขาอยู่กันอย่างไร จึงต้องเสด็จฯ ลงไปดูด้วยพระองค์เอง ซึ่งเป็นไปตามหลักการ “เข้าใจ เข้าถึง และพัฒนา” ก่อเกิดเป็นความรู้จากการเยี่ยมเยียนคลุกคลีตีโมงกับชาวบ้านในพื้นที่ ซึ่งวานนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ได้พระราชทานพระราชดํารัสที่ทรงห่วงใยด้านการสร้างความมั่นคงทางอาหาร ตามโครงการพระราชดําริ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” ต้องปลูกพืชที่สอดคล้องกับภูมิสังคม รวมถึงรับประทานอาหารให้ครบ 5 หมู่ ทั้งโปรตีนจากเนื้อปลา เป็ด ไก่ หรือไข่ เพื่อเสริมสร้างพัฒนาการทําให้ได้รับสารอาหารที่ครบถ้วนและมีน้ําหนักไม่ต่ํากว่าเกณฑ์ จึงขอให้พวกเราทุกคนได้น้อมนําพระราชดํารัสไปขับเคลื่อนให้เกิดผลเป็นรูปธรรมในทุกพื้นที่ เพื่อความอยู่ดีมีสุขของพี่น้องประชาชนคนไทย” นายสุทธิพงษ์ฯ กล่าวในช่วงต้น
นายสุทธิพงษ์ กล่าวต่ออีกว่า "การพัฒนาพื้นที่บึงสีไฟ" อําเภอเมืองพิจิตร เป็นโครงการพระราชดําริโดยแท้ที่พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงมีพระมหากรุณาธิคุณในการทรงมุ่งมั่น "แก้ไขในสิ่งผิด" ดังพระราชดํารัส “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ซึ่งทั้งสองพระองค์ทรงเล็งเห็นความสําคัญของบึงสีไฟ ที่เคยเป็นพื้นที่รับน้ําจํานวนมาก แต่ปัจจุบันกลับลดลง ทําให้ความอุดมสมบูรณ์ในพื้นที่โดยรอบก็ลดลง จึงเป็นที่มาของโครงการพัฒนาบึงสีไฟ คือ การกักเก็บน้ําที่จากเดิม จํานวน 2 ล้านลูกบาศก์เมตร เป็น 12 ล้านลูกบาศก์เมตร จากนั้นปรับปรุงพื้นที่โดยรอบที่รกร้างเป็นพื้นที่สาธารณประโยชน์ให้กับพี่น้องประชาชน เป็นที่ออกกําลังกาย ที่พักผ่อนหย่อนใจ เพิ่มพื้นที่สีเขียวที่อุดมสมบูรณ์ไปด้วยต้นไม้ ตลอดจนเป็นสวนสาธารณะขนาดใหญ่ในพื้นที่โดยรอบ นอกจากนี้ ยังมีถนนทางปั่นจักรยาน ความยาว 10.28 กิโลเมตร มีสนาม BMX ขนาดมาตรฐานโลก มีสนามจักยานขาไถ (Balanced Bike) ซึ่งนอกจากจะทําให้เด็กมีความกล้าหาญแล้วยังมีพัฒนาการร่างกายจิตใจ สมองที่ดี อีกทั้งเป็นที่อยู่ของสัตว์นานาชนิด และอนุรักษ์พันธุ์พืชเดิมในพื้นที่ เป็นที่อยู่อาศัยและแหล่งอาหารของนกน้ํา ปลา พืชน้ํา ซึ่งเป็นการสืบสาน รักษา และต่อยอด ช่วยกันดูแล ช่วยกันใช้และต่อยอดทําให้ดีขึ้น สามารถมาศึกษาเรียนรู้ระบบนิเวศ ซึ่งทั้งหมดเป็นโครงการพระราชดําริที่มาจากพระอัจฉริยภาพและความตั้งพระหฤทัยมั่นที่ทรงมีพระราชปณิธานมุ่งมั่นในการทําให้พี่น้องประชาชนมีความสุข พวกเราจึงต้องช่วยเผยแพร่พระราชเกียรติคุณให้คนทั่วไปได้รับรู้ว่าการพัฒนาพื้นที่เหล่านี้เป็นโครงการในพระราชดําริ ซึ่งจะต่อยอดและขยายผลไปยังพื้นที่อื่น ๆ ทั่วประเทศ ซึ่งกระทรวงมหาดไทยได้น้อมนํามาขับเคลื่อนอย่างต่อเนื่อง โดยเฉพาะการพัฒนาฟื้นฟูและแก้ไขปัญหาแหล่งน้ํา อาทิ คลองเปรมประชากร คลองแสนแสบ คลองเมืองเก่า คลองโอ่งอ่าง คลองแม่ข่า รวมถึงบึงสีไฟ และบึงบอระเพ็ด ซึ่งทุกจังหวัดได้ช่วยกันตรวจสอบและฟื้นฟูแหล่งน้ําในพื้นที่ให้กลับมามีสภาพที่ดีและเป็นพื้นที่ของทุกคนเฉกเช่นในอดีต นอกจากนี้ ขอให้ผู้ว่าราชการจังหวัดทุกจังหวัดได้เป็นธุระในการจารึกเรื่องราวแนวพระราชดําริที่อยู่ในพื้นที่ของท่าน ได้น้อมนําแนวพระราชดําริมาทําเพิ่มเติมพร้อมขยายผลไปในพื้นที่อื่น ๆ ให้ปรากฏชัดเจน แสดงถึงความกตัญญูกตเวทีต่อสถาบันพระมหากษัตริย์ที่ทรงปฏิบัติพระราชกรณียกิจนานัปการเพื่อพสกนิกรไทย
การบริหารจัดการที่ดินที่เป็นกรรมสิทธิ์ของมูลนิธิโรงพยาบาลสมเด็จพระยุพราช จํานวน 77 แปลงทั่วประเทศ ขอให้ผู้ว่าราชการจังหวัดที่มีที่ดินของมูลนิธิฯ ตั้งอยู่ ได้เชิญเจ้าพนักงานที่ดินจังหวัด โยธาธิการและผังเมืองจังหวัด นายอําเภอ ธนารักษ์พื้นที่ ผู้บริหารองค์กรปกครองส่วนท้องถิ่น ตลอดจนหัวหน้าส่วนราชการที่เกี่ยวข้องในพื้นที่ที่เป็นที่ตั้ง ร่วมพูดคุยปรึกษาหารือและดําเนินการ เช่น การจัดทําทําป้าย รั้ว หลักหมุดอาณาเขตหรือสัญลักษณ์ที่แสดงถึงเขตที่ดิน การบริหารจัดการให้พื้นที่เกิดประโยชน์สูงสุด เป็นต้น โดยนําแนวทางการบูรณาการต่อยอดการพัฒนาพื้นที่บึงสีไฟ และการบริหารจัดการพื้นที่ที่มีอยู่ให้มีอรรถประโยชน์สูงสุดเข้าด้วยกัน เพื่อสนองพระราชปณิธาน “ประเทศชาติมั่นคง ประชาชนมีความสุข” และขอให้ช่วยกันดูแลพื้นที่สาธารณะ ด้วยการสํารวจ ตรวจสอบ ระดมสมอง ทําให้พื้นที่สาธารณะหรือพื้นที่องค์กรการกุศล ตลอดจนพื้นที่ของส่วนราชการ เกิดประโยชน์สูงสุดกับพี่น้องประชาชน เพื่อสร้างความสุขให้กับพี่น้องประชาชน นอกจากนี้ ในการจัดฝึกอบรมวิทยากรผู้บอกเล่าประวัติศาตร์ชาติไทยประจําท้องถิ่นที่กระทรวงมหาดไทยได้ร่วมกันขับเคลื่อนร่วมกับศูนย์อํานวยการใหญ่จิตอาสาพระราชทาน (ศอญ.) เป็นหนึ่งในโครงการเฉลิมพระเกียรติพระบาทสมเด็จพระเจ้าอยู่หัว ทรงพระเจริญพระชนมายุครบ 6 รอบ 28 กรกฎาคม 2567 โดยปัจจุบันได้ดําเนินการฝึกอบรมไปแล้ว จํานวน 12 รุ่น จากทั้งหมด 18 รุ่น จึงขอให้ผู้ว่าราชการจังหวัดให้ความสําคัญกับครูวิทยากรทุกคนที่ผ่านการอบรม ด้วยการวางแผน กําหนดแนวทางการขับเคลื่อน ด้วยการพูดคุยหารือ และเดินหน้าทําให้เกิดผลอย่างเป็นรูปธรรมต่อเนื่อง พร้อมทั้งขยายผลให้ “ครู ก” ไปสร้าง “ครู ข” เพื่อทําให้เกิดการถ่ายทอดองค์ความรู้ ทําให้คนในชาติได้สํานึกรักและหวงแหนแผ่นดินไทย นอกจากนี้ ในด้านสิ่งแวดล้อม ขอให้ผู้ว่าราชการจังหวัดทําให้ทุกครัวเรือนมีการคัดแยกขยะอย่างจริงจัง พร้อมทั้งปลุกระดมสร้างแรงจูงใจนําเอาความสําเร็จของธนาคารขยะไปขยายผลให้ครบทุกหมู่บ้าน เกิดผลเชิงคุณภาพ สิ่งสําคัญคือจํานวนสมาชิกครัวเรือนที่ทั่วประเทศมีมากกว่า 14 ล้านครัวเรือนจะเข้าร่วมเป็นสมาชิกสวัสดิการชุมชน ซึ่งความสําเร็จที่เราภาคภูมิใจ คือ ปัจจุบันทุกองค์กรปกครองส่วนท้องถิ่นมีธนาคารขยะครบทุกแห่งทั่วประเทศ โดยมี อปท. ทั้งสิ้น 7,773 แห่ง และมีธนาคารขยะ รวม 14,658 แห่ง
“ขอให้ผู้ว่าราชการจังหวัดช่วยกันดูแลวางแผนขับเคลื่อนโครการเฉลิมพระเกียรติ เนื่องในโอกาสมหามงคลที่พระบาทสมเด็จพระเจ้าอยู่หัวจะทรงเจริญพระชนมพรรษา 6 รอบ 28 กรกฎาคม 2567 ตลอดจนขับเคลื่อนวาระแห่งชาติ ในการการป้องกันและปราบปรามยาเสพติด การแก้ไขปัญหาหนี้นอกระบบ การดําเนินการสํารวจครัวเรือนเป้าหมายจากระบบ ThaiQM อย่างเอาใจใส่ในทุกเรื่อง ซึ่งการจะทําให้พี่น้องประชาชนมีความสุขอย่างยั่งยืน คําตอบอยู่ที่หมู่บ้าน ต้องทําให้ทุกหมู่บ้านเป็น "หมู่บ้านยั่งยืน (Sustainable Village)" โดยการส่งเสริมให้ประชาชนมีความรู้รักสามัคคี มีจิตอาสา รวมกลุ่มเป็นกลุ่มบ้าน คุ้ม ป๊อก หย่อม ทําให้เกิดความเข้มแข็ง สร้างความมั่นคงด้านอาหาร สร้างความมั่นคงที่อยู่อาศัย สืบสานรักษาประเพณีวัฒนธรรม ทั้งหมดมีเป้าหมายเดียวกันในการตอบสนองตามเป้าหมายการพัฒนาที่ยั่งยืน (SDGs) ทั้งการมีแหล่งน้ําอุปโภคบริโภคภายในชุมชน มีภาคีเครือข่ายหรือ Partnership ดังนั้น จึงขึ้นอยู่กับผู้ว่าราชการจังหวัด และนายอําเภอ ที่ต้องเป็นผู้นําไปช่วยสร้างทีมจังหวัด อําเภอ ตําบล บําบัดทุกข์ บํารุงสุขแบบบูรณาการอย่างยั่งยืนร่วมกับภาคีเครือข่าย และติดตามการขับเคลื่อนอย่างต่อเนื่อง เพื่อทําให้เป้าหมาย "ประชาชนมีความสุขอย่างยั่งยืน" เกิดผลเป็นรูปธรรมและยั่งยืน” นายสุทธิพงษ์ฯ กล่าวในช่วงท้าย